《石室山玉虚宫》
明代·朱学熙

蹑屐陟孤峰，梯云阁道重。瑶坛千嶂拔，玉笈九霞封。

便可邀青鸟，相将访赤松。下方城郭晚，隐隐报疏钟。

作者简介：朱学熙(？--一六四七)，字叔子。清远人。诸生。师事陈邦彦。明桂王永历初，授翰林待韶。会邦彦战败，与李成栋鏖战，互有胜负。学熙乘间执知县杀之，举清远城以迎，邦彦遂入死守。兵食不足，学熙辄倾资以供。城破，取先人兵法焚之，肃衣冠，自缢而死。著有《南越》、《广艾》及诗赋等集。清道光《广东通志》卷二八五有传。